runetrust/blame-folketinget-dk huggingface dataset:
Bjarne Laustsen (S), 2005-04-13:
Det er skam ikke partipolitik, det er ganske almindelig information til borgerne om samfundet i Nordjylland.
Når regeringen har gjort et stort nummer ud af i valgkampen at fortælle, at man ville tilgodese Nordjylland med 200 mio. kr., så er der en række ting, der er meget væsentlige at få slået fast.
Hvornår kommer de her penge?
Kan statsministeren i forbindelse til de spørgsmål, der har været stillet, garantere, at man ikke tager pengene fra andre fattige områder?
Statsministeren har bekræftet, at det handler om, at man kan bruge nogle uforbrugte midler på forskellige konti.
Kan statsministeren garantere, at man f.eks. ikke bare tager dem fra aktiveringsmidlerne, der har været overskud på de sidste mange år?
Og hvornår vil statsministeren fremlægge aktstykket eller på anden vis fremlægge noget, der helt præcis siger, hvor den statslige finansiering kommer fra, og hvem der kommer til at betale gildet, når man tager pengene andre steder fra?
Ole Stavad (S), 2005-04-13:
Det er selvfølgelig rigtigt.
Men spørgsmålet hænger jo da sådan set også meget sammen med det spørgsmål, fru Lene Hansen har stillet her.
Nu forstår jeg så på statsministerens supplerende besvarelse, at vi bl.a. snakker om EU-penge.
Jamen hvordan er det blevet til nye penge?
Hvad er det for nogle midler fra EU, vi snakker om her, som pludselig er dukket op, og som vi ikke havde, før der blev ført valgkamp i Danmark, hvor statsministeren kom med sit løfte?
Hvis der er EU-midler involveret i det her, hvad er det så for nye EU-midler, der er tilflydt Danmark, som ikke var Danmark bekendt, og som vi ikke vidste vi kunne disponere over, inden statsministeren kom med sin udtalelse?
Når vi er lidt skeptiske, er det, fordi statsministeren, der jo normalt gerne vil fortælle om alt det gode, er meget kortfattet her og derfor ligesom efterlader en tvivl om, hvorvidt han vil gøre sig umage for at fortælle sandheden, men jeg synes ...
Anders Fogh Rasmussen (V), 2005-04-13:
Som jeg sagde før, er mit udgangspunkt sådan set en betydelig åbenhed over for, hvad pengene kan bruges til, men det er selvfølgelig klart, at der jo altid vil være bevillingsmæssige betingelser knyttet til anvendelsen af disse penge, hvor nogle jo er EU-midler, og de betingelser skal selvfølgelig opfyldes.
Men først og fremmest synes jeg, det er vigtigt, at man drøfter med de lokale parter inden for rammerne af dette vækstforum, hvordan pengene kan bruges.
Det synes jeg ærlig talt ikke vi skal stå og diskutere her i Folketingssalen.
Det synes jeg hører hjemme i en lokal drøftelse.
Med hensyn til den anden del af spørgsmålet: Det får jeg lejlighed til at besvare under næste punkt, hvor hr. Bjarne Laustsen har stillet et fortrinligt spørgsmål, og der hører svaret hjemme.
Ole Stavad (S), 2005-04-13:
Jeg vil da også gerne takke for svaret fra statsministeren.
Nu synes jeg jo ikke, at statsministeren rutter voldsomt med oplysningerne.
Han kunne måske godt være en lillebitte smule mere fortællende med hensyn til, hvad det er for nogle penge, vi snakker om her.
Vi havde jo en første behandling om vækstforaene med erhvervsministeren her for ikke så lang tid siden, og da var erhvervsministerens meget kontante svar på spørgsmål fra salen, at der ikke var nogen nye penge i spil i forhold til vækstforaene.
Kommer der et aktstykke til Finansudvalget?
Hvor er de penge på finansloven?
Anders Fogh Rasmussen (V), 2005-04-13:
Det har jeg ikke mulighed for i dag at gå ind i en detaljeret drøftelse af.
Det må i så fald finde sted i en drøftelse med økonomi- og erhvervsministeren, som det her sorterer under.
Men jeg kan oplyse, at jeg forventer, at det første møde i dette vækstforum vil blive holdt i begyndelsen af maj med deltagelse af økonomi- og erhvervsministeren.
Bjarne Laustsen (S), 2005-04-13:
Kunne statsministeren blive en lillebitte smule mere præcis i forhold til målgrupperne for det her?
Jeg går ud fra, at de penge, vi taler om, vil komme oven i de aktiviteter, der ligger i forbindelse med aktiveringsmidler osv.
Er det lønmodtagere, der skal have en opkvalificering?
Er det kommunerne, der kan få penge til specifikke projekter?
Er det erhvervsråd, der kan søge dem?
Er det universiteter, uddannelsesinstitutioner, der kan komme ind i billedet?
Hvad vil kriterierne være for, at man kan gå ind og bruge de her penge?
Anders Fogh Rasmussen (V), 2005-04-13:
Jeg vil sige kort, at jeg sådan set er meget åben over for anvendelsen af pengene, men det er selvfølgelig klart, at de jo skal anvendes inden for rammerne af de regler, der gælder for de pågældende bevillinger.
Men frem for alt vil jeg understrege, at anvendelsen af pengene jo skal drøftes med de lokale parter.
Det, regeringen forestiller sig, er, at vi fremrykker arrangementet med det, der hedder et vækstforum for den kommende Region Nordjylland, og inden for rammerne af det kan de lokale parter så tale om, hvordan man fornuftigvis kan bruge pengene.
Bjarne Laustsen (S), 2005-04-13:
Tak for det meget kontante svar.
Når regeringen sådan lige midt i valgkampen siger, at nordjyderne får 200 mio. kr., er det jo en fin gestus.
Hvis den holder hele vejen igennem, er det jo godt.
Men det, jeg gerne vil spørge statsministeren om, er: Har man så tænkt over, hvordan de penge kan bruges?
Er der nogen restriktioner?
Har regeringen tænkt, at der kan være uddannelsesmidler, særlige initiativer, som regeringen vil fremføre i forhold til Nordjylland?
Det, der er interessant, er, hvordan og hvorledes adgangen er til det, og om regeringen har haft nogle specielle tanker i forhold til arbejdsmarkedet, i forhold til offentlige myndigheder osv.
Hvad er det for nogle ting, statsministeren har i tankerne i forbindelse med at give 200 mio. kr. til Nordjylland?
Jørgen Arbo-Bæhr (EL), 2005-04-13:
Så vil jeg godt høre, om Dansk Folkepartis ordfører ikke vil anerkende, at der er en sammenhæng mellem social tryghed og det, at man er i stand til at kunne lære – eller mere præcist: Er der ikke en vis forståelse hos Dansk Folkeparti for, at når et 7-årigt barn starter i skole, skaber det den tryghed, som er rammen for en god skolegang, at barnet starter sammen med nogle, det kender?
Anders Fogh Rasmussen (V), 2005-04-13:
Nu går fru Lene Hansen jo hr. Bjarne Laustsen i bedene, for det spørgsmål, fru Lene Hansen nu stiller, er identisk med det, hr. Bjarne Laustsen også har stillet, og som jeg skal besvare om et øjeblik.
Men jeg kan allerede nu sige: Ja, der vil være tale om nye penge.
Lene Hansen (S), 2005-04-13:
Det er jeg meget glad og lettet over at høre.
Vi trænger sandelig til pengene.
Så jeg vil bare gerne igen have bekræftet, at der altså er tale om nye penge og ikke bare en sædvanlig omprioritering af nogle midler, som i forvejen var afsat på budgetterne i Nordjyllands Amt.
Anders Fogh Rasmussen (V), 2005-04-13:
Det spørgsmål, der er stillet her, går ud på, om jeg kan bekræfte, at jeg under valgkampen har afgivet løfte om, at regeringen vil give 200 mio. kr. ekstra til beskæftigelse og erhvervsfremme i Nordjylland, og svaret er: Ja.
Lene Hansen (S), 2005-04-13:
I 1993, da SR-regeringen trådte til, var der 35.000 ledige i Nordjylland.
I 2001, efter 8 års indsats, var tallet faldet til 15.000.
I dag, godt 3½ år senere, er der nu 22.500 i Nordjylland, der er uden arbejde.
Alene inden for det sidste år har Nordjylland mistet op imod 5.000 industriarbejdspladser.
I valgkampens første fase meddelte Danish Crown i Hjørring, at slagteriet skulle lukkes.
450 mister nu jobbet.
Situationen er meget alvorlig, og derfor blev vi meget glade, da statsministeren den 21. januar 2005 i en forsideartikel lovede 200 mio. kr. ekstra til Nordjylland.
Journalisten spørger i artiklen ind til den lovede sum: Er der tale om penge, som Nordjylland ellers ikke ville have fået?
Og statsministeren svarer: Ja, der er tale om nye penge.
Jeg har senere i et skriftligt svar fra statsministeren forstået det sådan, at det ikke er tilfældet alligevel.
Og derfor tillader jeg mig nu at stille spørgsmålet mundtligt her i salen.
»Vil statsministeren bekræfte, at han under valgkampen har afgivet løfte om, at regeringen vil give 200 mio. kr. ekstra til beskæftigelses- og erhvervsfremme i Nordjylland?«
Kristen Touborg (SF), 2005-04-13:
Nu siger ministeren, at bestyrelsen ikke kan løbe fra sit ansvar.
Det er jeg enig i.
Men det kan ministeren altså heller ikke, så det bliver nok ministeren, der i sidste ende bliver nødt til at tage ganske alvorlig stilling til, hvad det er for en situation som man har bragt befolkningen i.
Jeg vil godt spørge ministeren: Vil en nedskæring direkte inden for indsatsområderne fødevaresikkerhed og husdyrsundhed på ca. 100 personer ikke have helt store og meget uoverskuelige konsekvenser?
Hvordan rammes f.eks. et af institutionens flagskibe, nemlig Zoonosecentret?
Og endelig: Hvor forringede bliver Danmarks muligheder for at underbygge fødevaresikkerheden?
Nu siger jeg for tredje gang, og så håber jeg, at der bliver lyttet efter: Jeg påtager mig fuldt ud et ansvar for, at tingene kommer til at fungere, at fødevaresikkerheden er i orden.
Der er ingen, der løber fra noget ansvar her, men det er i første omgang bestyrelsens ansvar at sørge for, at økonomien hænger sammen.
Nu har vi modtaget bestyrelsens forslag til en løsning, og så har vi nedsat en task force, der vurderer den, og derefter vil der så blive en samlet økonomisk løsning på problemerne i Danmarks Fødevareforskning, så der er ingen, der løber fra noget ansvar her.
Så bliver jeg spurgt, om jeg ikke deler betænkelighederne: Jeg er sandelig også betænkelig ved den situation, der er opstået.
Det er jo netop derfor, at vi afsætter så store ressourcer, og det er netop for, at vi kan styrke ledelsen i denne her periode og afsætte ressourcer til at få tingene på plads, at vi har bedt en afdelingschef i ministeriet om at indtræde i direktionen i Danmarks Fødevareforskning i den kommende tid.
Ole Stavad (S), 2005-04-13:
... måske godt, at han kunne rutte lidt mere med den.
Bjarne Laustsen (S), 2005-04-13:
Nu kan vi jo næsten ikke vente længere på det spørgsmål, og jeg forstår, at statsministeren er meget, meget glad for, at jeg har stillet et så præcist spørgsmål, og næsten ikke kan vente på at få lov at svare på det.
Det er jo klart, at vi er meget interesseret i: Hvad er det for nogle penge?
Er det nogle, man tager fra andre?
Er det EU-penge?
Skal kommunerne medfinansiere?
Hvilke restriktioner er der i forbindelse med at bruge de her penge?
Det ved vi jo der er både i forhold til konkurrence, i forhold til EU osv.
Derfor er det, når regeringen skal opfylde sit valgløfte, meget godt præcis at vide, om det er varm luft, eller om der er reelt indhold i det, og om nordjyderne og de folk, der skal abonnere på de her penge, ved, hvordan og hvorledes de får fat i dem, og hvordan spillereglerne vil være.
Så jeg ser meget frem til det længe ventede spørgsmåls besvarelse.
Anders Fogh Rasmussen (V), 2005-04-13:
Ja, og det synes jeg ærlig talt også jeg har gjort i flere omgange.
Jeg vil gerne slå fast: Regeringen har selvfølgelig ingen hensigter om at tage penge fra svagt stillede områder, der har brug for penge.
Det har regeringen ingen planer om, ingen hensigter om.
Det, regeringen gerne vil, er at hjælpe Nordjylland, som vi har lovet det.
Per Clausen (EL), 2005-04-13:
Det forstår jeg godt man skal drøfte, men når man skal drøfte det, så er det vel, fordi der skal ske en forandring, og forandringens positive sider har statsministeren meget omhyggeligt redegjort for, nemlig at der skal flere penge til Nordjylland.
Det skal jeg ikke tale ondt om, men jeg siger bare: Er det ikke også rigtigt forstået, at det her i virkeligheden handler om, at der skal flyttes penge, som ellers ville være kommet til udbetaling et andet sted i landet, til Nordjylland, og at det er derfor, der er grund til at se frem til nogle forhandlinger med amterne, der måske ikke bliver helt enkle?
Det er sådan set bare det, vi skal have svar på, og det synes jeg ikke kan være så svært, for statsministeren kan, når statsministeren ønsker det, jo udtrykke sig præcist og klart.
Anders Fogh Rasmussen (V), 2005-04-13:
Jeg synes, det er meget naturligt, at man netop med repræsentanterne fra amterne, og det er altså Amtsrådsforeningen, drøfter anvendelsen af penge, som går til om regional erhvervsudvikling.
Det synes jeg altså er meget naturligt.
Per Clausen (EL), 2005-04-13:
Ja, så må jeg jo prøve at se, om vi kan komme lidt tættere på det her.
Skal de forhandlinger handle om, hvilke amter der skal fratages de penge, Nordjylland skal have?
Jeg vil godt sige, at selv om man kommer fra Nordjylland, så kan man jo godt interessere sig for forholdene i andre dele af landet også.
Og så synes jeg måske, det er en dårlig idé, hvis de kommer fra amter, som er lige så dårligt stillet som Nordjylland.
Så hvad er det, de her forhandlinger med amterne skal handle om, hvis de ikke skal handle om, at penge skal flyttes fra et amt til et andet amt?
Anders Fogh Rasmussen (V), 2005-04-13:
Jeg kan bare sige, at jeg har svaret nøjagtig på, hvad der er blevet spurgt om her i Folketingssalen, og hvis hr. Ole Stavad vil til at grave i detaljer om konti og budgetter osv., så må hr. Ole Stavad stille sine spørgsmål til den minister, der har området, nemlig økonomi- og erhvervsministeren, som i øvrigt kommer til Nordjylland og deltager i et møde i det lokale vækstforum i begyndelsen af maj måned. De spørgsmål, jeg har fået stillet, har jeg svaret på, og jeg har svaret korrekt og udførligt, at der bliver bevilget 200 mio. kr. til denne erhvervsudvikling i Nordjylland, og at det er nye penge.
Ole Stavad (S), 2005-04-13:
Jeg kan konstatere, at de konkrete spørgsmål, statsministeren får, er han tilsyneladende ikke indstillet på at svare på.
Må jeg gentage: Hvad er det for EU-midler, Danmark kan disponere over, som Danmark ikke havde tænkt sig at disponere over, og som derfor er de nye midler, som statsministeren siger, der er tale om?
Skal de midler i givet fald tages fra andre svage områder som eksempelvis Bornholm, Lolland og Sydfyn, der er de andre Mål 2-berettigede områder?
Hvorfor forsøger statsministeren i de besvarelser, han har givet her i dag, at svare udenom og snakke om noget andet?
Vi har et klokkeklart svar fra erhvervsministeren om, at der ikke er en ny krone til, så det er jo ikke svar på noget.
Anders Fogh Rasmussen (V), 2005-04-13:
Jeg taler bestemt ikke kodesprog, tværtimod.
Jeg siger meget klart og tydeligt, at der er lovet 200 mio. kr. til Nordjylland.
Det er nye penge, og de kommer.
Og så synes jeg altså, det er lidt mærkeligt, at man så ikke bare kan glæde sig over det.
Det er egentlig underligt, men det er selvfølgelig, fordi det er noget partipolitisk.
Jeg tror altså, at vi nu skulle løfte det lidt op og tage udgangspunkt i, at Nordjylland altså på mange måder befinder sig i en lidt besværlig økonomisk og erhvervsmæssig situation, men at der heldigvis også er en stærk lokal vilje til at gøre noget ved det.
Derfor er der anmodet om, at man allerede nu starter det vækstforum, som ellers først skulle være startet den 1. januar 2007, i øvrigt som følge af en kommunalreform, som Socialdemokraterne er imod.
Men nu vil man altså lokalt gerne bruge en del af den kommunalreform, og vi bakker det fra regeringens side op med penge.
Helt ærligt synes jeg, at hr. Ole Stavad burde glæde sig over en sådan massiv investering i at skabe erhvervsudvikling i Nordjylland.
Ole Stavad (S), 2005-04-13:
Vi er jo nærmest taknemlige, hver gang vi oplever, at staten også er parat til at give det nordjyske en vis rimelig behandling.
Det er vi jo ikke specielt forvænte med, men statsministeren siger så, at det her er EU-midler, som staten så skal give sin halvdel til.
Nu har jeg jo en fortid som erhvervsminister, og jeg undrer mig meget over, hvad det er for nogle EU-midler, Danmark kan disponere over, som Danmark ikke havde tænkt sig at disponere over.
Hvad er sandheden i det her?
Eller skal de midler, vi taler om her, tages fra andre, eksempelvis svage Mål 2-områder som Bornholm, Lolland, Sydfyn osv.?
Eller hvorfor vil statsministeren ikke fortælle, hvad det her går ud på i stedet for at tale kodesprog?
Anders Fogh Rasmussen (V), 2005-04-13:
Lad mig igen slå fast, at der i forhold til Nordjylland er tale om nye penge.
Det er det, der er lovet, og det er det, der kommer.
Det, der er sagt før valget, bliver gennemført efter valget.
Sådan er det – altid.
Så kan det jo set fra et nordjysk synspunkt sådan set være ligegyldigt, hvordan vi så finder de penge, når det er nyt med hensyn til Nordjylland.
Og det kræver altså en aktiv beslutning, at staten dobler op med nye statslige penge for at få frigjort EU-midler.
Så jeg synes, at man nu fra Nordjyllands side, og det ved jeg da også mange gør, skulle glæde sig over, at der er truffet den beslutning, at vi nu fremrykker arrangementet med et vækstforum, hvor lokale parter sætter sig sammen og diskuterer, hvordan de nu kan lave en erhvervsudviklingsstrategi for Nordjylland, og der er penge bagved.
Bjarne Laustsen (S), 2005-04-13:
– og at det så er de penge, regeringen vil bruge, og der så er tale om medfinansiering, ja, så udløser det også 100 mio. kr. fra EU.
Reelt ingen nye penge, men uforbrugte midler?
Anders Fogh Rasmussen (V), 2005-04-13:
Nej, det er jo ikke en retvisende fremstilling af tingene, vil jeg sige til hr. Bjarne Laustsen.
Det er jo sådan, at disse EU-midler frigøres, ved at staten dobler op, for ellers bliver de jo ikke frigjort, og derfor kræver det altså en aktiv beslutning og en aktiv handling.
For så vidt angår Nordjylland, er det er en kendsgerning, at disse penge altså kommer til Nordjylland, hvad de ikke ville gøre uden disse aktive beslutninger.
Og derfor er det en ny indsats, og det er en indsats, der kommer Nordjylland til gavn, og det burde man da i Nordjylland være glad for.
Bjarne Laustsen (S), 2005-04-13:
Nå, nu fik vi så svaret, og så hørte vi, at det drejer sig om uforbrugte midler.
Det, jeg synes er interessant, er udelukkende spørgsmålet om de statslige midler: Hvor mange nye penge der er, om der i givet fald kommer et aktstykke, eller om de optræder på finansloven; hvad det præcise beløb er, som staten vil investere mere i Nordjylland?
Kan man bruge uforbrugte midler og sådan noget, så er det jo fint nok, men det er jo ikke den måde, som nordjyderne har opfattet det på.
De har opfattet det sådan, at der her var tale om et tilsagn om at hjælpe Nordjylland i en vanskelig situation, og det er flot, det er godt, men at der var tale om nye penge.
Nu forstår vi så – hvis ikke vi kan få det præcise beløb på, hvad statens andel er – at det er på vegne af andre, at man bevilger pengene.
Anders Fogh Rasmussen (V), 2005-04-13:
Jeg er meget glad for, at jeg på den måde har stemt alles sind til højtid og forventning.
Det næste, jeg så kan oplyse som svar på det udmærkede spørgsmål, er, at vi dels vil trække på EU-midler, dels doble op med statslige midler, der bliver reserveret til Nordjylland, så der alt i alt vil være ca. 200 mio. kr. til rådighed for den indsats for erhvervsudvikling, som vi gerne vil sætte i gang.
For så vidt angår de statslige midler, så vil det være midler, som ligger ud over dem, der allerede er afsat til Nordjylland.
Så der vil være tale om nye statslige penge til Nordjylland.
For så vidt angår EU-midlerne, vil det være regeringens udgangspunkt i forhandlingerne med amterne, at de skal ligge ud over de EUmidler, der allerede er fordelt til Nordjylland.
Det er det, regeringen vil arbejde på ved at søge at omfordele uforbrugte midler.
Jeg lægger vægt på at overholde taletiden, og jeg svarer inden for rammerne af den taletid, der er her i Folketinget.
I øvrigt holder jeg mig til reglerne i Folketinget, og det vil sige, at om et øjeblik får hr. Ole Stavad svar på sit spørgsmål, fordi hr. Bjarne Laustsen har stillet et sådant spørgsmål, og om lidt vil jeg fortælle hr. Ole Stavad, hvad svaret til hr. Bjarne Laustsen går ud på.
Hermed sluttede spørgsmålet.
Bjarne Laustsen (S), 2005-04-13:
»Vil ministeren oplyse, om de 200 mio. kr., som Nordjylland blev lovet i valgkampen, er nye penge eller eksisterende statslige midler eller EU-midler, og skal finansieringen ske lokalt eller regionalt?«
Per Clausen (EL), 2005-04-13:
Vi ser selvfølgelig frem til at få den analyse.
Der opstår så nogle problemer, og så prøver man at gribe ind ved i første omgang at snakke om mere økonomistyring.
Jeg synes måske, at regeringen og ministeren på det her punkt skulle prøve at bringe en lille smule overensstemmelse mellem de højstemte løfter om, hvor højt det her skal prioriteres, og viljen til at skaffe penge til området.
Det har ikke decideret noget direkte at gøre med Danmarks Fødevareforskning, men det vil jo være midler, som også Danmarks Fødevareforskning kan få tildelt efter de præmisser, der nu engang er gældende.
Det viser jo netop, at vi samlet set har øget bevillingerne til fødevareforskning i Danmark.
Anders Fogh Rasmussen (V), 2005-04-13:
Jo, men jeg må da sige, at hvis vi stadig har regeringsansvar i 2008, og det tyder en del vel på, så gælder skattestoppet stadig, også i 2008.
Men skattestoppet er jo defineret sådan, at det for den kommunale sektor gælder, at de kommunale skatteprocenter under ét holder sig i ro, og det vil sige, at der er den fleksibilitet, at nogle kan sætte den lidt op, hvis andre til gengæld sætter den lidt ned.
Jeg synes altså slet ikke, vi er i stand til at udtale os om det på nuværende tidspunkt.
Der er jo ganske langt til 2008.
Jeg synes i det hele taget, at hr. Klaus Hækkerup sådan har en tilbøjelighed til at tage sorgerne på forskud, og det kan blive byrdefuldt livet igennem hele tiden at tage sorgerne på forskud.
Derfor undrer det mig heller ikke, at hr. Klaus Hækkerup er mindre tilfreds med mine svar end hr. Ole Stavad.
Jeg har også før under spørgetiderne her i Folketinget konstateret, at der er gradsforskelle i humørbalancen.
Hr. Ole Stavad er grundlæggende af natur et gladere menneske.
Hermed sluttede spørgsmålet.
Klaus Hækkerup (S), 2005-04-13:
Allerførst vil jeg godt sige til statsministeren, at vi i Socialdemokratiet selvfølgelig er enige i, at der kan være en risiko for en ekstraordinær investeringsstigning i forbindelse med kommunalreformen.
Derfor medvirkede vi også til det lovforslag, der regulerede kommunernes investeringer på en fair og ordentlig måde, og støttede regeringens forslag.
Når jeg ikke kan være enig med hr. Ole Stavad i rosen til statsministeren for at have fået et klart svar, så er det, fordi mit spørgsmål jo faktisk er: Hvorledes planlægger regeringen at regulere kommunernes skatteudskrivning i de kommende år?
Vi har set lovforslaget for 2006.
Vi har fået at vide, at regeringen i 2007 arbejder med en eller anden øvre grænse, som vi ikke kan få noget nærmere at vide om, og så kan vi slet ikke få noget at vide om, hvad der skal gælde i 2008, bortset fra at skattestoppet skal overholdes.
Og samtidig siger statsministeren, at kommunerne ganske som i dag vil have deres egen ret til at udskrive skatter.
Hvad er det præcis for en egen ret, kommunerne vil få i 2008?
Hvad er det, de kan gøre i 2008?
Anders Fogh Rasmussen (V), 2005-04-13:
Jeg vil ikke her på nogen måde gå ind i en detaljeret diskussion om fordelingen af disse puljemidler.
Det hører hjemme et andet sted.
Men regeringen er altså indstillet på at øge puljen til særlig vanskeligt stillede kommuner, og så må fordelingen jo ske efter de regler, der nu gælder for det.
Det gør vi jo ikke, men jeg tror, alle ved, i hvert fald dem, der kan huske erfaringerne helt tilbage fra kommunalreformen 1970, at der altså er nogle særlige udfordringer i forbindelse med indkøringen af en kommunalreform for at sikre, at økonomien ikke sådan løber helt løbsk i sådan en overgangsfase.
Derfor er det her en midlertidig foranstaltning for 2006 og 2007.
Og som sagt vil jeg ikke gå ind i detaljer nu.
Jeg synes, det er lidt for tidligt at beskrive, hvordan det så nøjagtig skal gribes an i 2007.
Men jeg kan bekræfte, at regeringens hensigt selvfølgelig er, at skattestoppet skal forblive i kraft, også for kommunerne, men der skal hr. Ole Stavad jo huske på, at skattestoppet i forhold til den kommunale sektor jo er, at de kommunale skatteprocenter under ét holdes i ro.
Og man må jo så se på teknisk, hvordan det lader sig gøre i overgangsåret 2007.